 Anigoo aad uga calool xun ayaa waxaan ku dhahay dhawr arrimood ayaa ku diiday guurkaaga, waa mida koowaad, aniga waxan ka dhashay qoys faqiir ah oo aan waxba heysan, teeda kale hooyadey waxay heysataa caruur yar-yar aniga ayaana ugu weyn waxbana maheysto, waxaa jira kuwo abtiyaashey ah oo ku nool qaaradda Yurub waxba nama siiyaan, balse Alle ayaa ka dhawaajiyay inay hooyadey ku dhahaan wiilkaaga keen Nairobi waxan u gadeynaa boos ama Line, siuu Yurub u yimaado, kadibna uu wax idinku qabto. 